ချေပင်ကျေးရွာ
ပေါင်းတည်မြို့နယ်




ကျေးရွာဖွံ့ဖြိုးတိုးတက်ရေးစီမံချက်(၂၀၂၁-၂၀၂၂)





ပြုစုရေးဆွဲသူ
ကျေးရွာဖွံ့ဖြိုးတိုးတက်ရေးကော်မတီ
ခြောက်လုံးပြူးကျေးရွာ၊ပေါင်းတည်မြို့နယ်
(သမဝါယမနှင့်ကျေးလက်ဖွံ့ဖြိုးရေးဝန်ကြီးဌာန၊
ကျေးလက်ဒေသဖွံ့ဖြိုးတိုးတက်ရေးဦးစီးဌာနမှ ကူညီရေးဆွဲသည်)
၂၀၂၁ခုနှစ်၊ ဒီဇင်ဘာလ




မာတိကာ
၁။	တည်နေရာနှင့်ပထဝီအနေအထား
၂။	ရာသီဉတုနှင့်သဘာဝအရင်းအမြစ်များ
၃။	ကျေးရွာရှိကဏ္ဍအသီးသီး၏လက်ရှိဖွံဖြိုးမှုအခြေအနေ
	(က)ဖွံ့ဖြိုးရေးဆိုင်ရာစီမံခန့်ခွဲမှုအခြေအနေ
	(ခ )စီပွားရေးနှင့်အသက်မွေးမှုအခြေအနေ
	(ဂ)အခြခံအဆောက်အဦးနှင့်ဝန်ဆောင်မှုများ
	(ဃ)ဘဏ်နှင့်ငွေကြေးဝန်ဆောင်မှု
	(င) ပညာရေး
	(စ)ကျန်းမာရေး
	(ဆ)ဘေးအန္တရာယ်များနှင့်သဘာဝပတ်ဝန်းကျင်ထိန်းသိမ်းရေး
	(ဇ)ကျား-မရေးရာ
၄။	ဦးစားပေးဆောင်ရွက်မည့်ဖွံ့ဖြိုးရေးလုပ်ငန်းများ
	နောက်ဆက်တွဲများ
နောက်ဆက်တွဲ(၁)-ဖွံ့ဖြိုးရေးဗျူဟာဇယား
နောက်ဆက်တွဲ(၂)-ကျေးရွာဖွံ့ဖြိုးတိုးတက်ရေးအထောက်အကူပြုဇယား




တည်နေရာနှင့်ပထဝီအနေအထား
၁။	ကျွန်းတိုင်းကျေးရွာသည် ပဲခူးတိုင်းဒေသကြီး ၊ပြည်ခရိုင်၊ ပေါင်းတည်မြို့နယ် မကျီးကုန်းကျေးရွာအုပ်စုတွင်ရှိပြီး ပေါင်းတည်မြို့၏ အရှေ့မြောက်ဘက် (၇) မိုင်ခန့်အကွာ တွင်တည်ရှိပါသည်။ ကျေးရွာ၏အရှေ့ဘက်တွင်  ဆည်မြောင်းရှိ၍ အနောက်ဘက်တွင် လယ်ကွင်းများရှိပါသည်။ ကျေးရွာ၏မြောက်ဘက်တွင် ခေံမံအုပ်စုသို့ သွားသောလမ်း ရှိပြီး အရှေ့ဘက်တွင် မကျီးကုန်းအုပ်စု သွားသောလမ်းရှိပါသည်။ ကျေးရွာ၏ အဝင်လမ်းနေရတွင် လူအများနားနေနေထိုင်ရန် ဇရပ်နှင့် သောက်သုံးရန် ရေအိုးစင်ကို ဆောက်လုပ်ထားပါသည်။ ကျေးရွာ၏ အနောက်ဘက်နှင့်တောင်ဘက်တွင် လယ်ကွင်းများ ပတ်ပတ်လည် ဝိုင်းရံထားပါ သည်။
ရာသီဥတုနှင့်သဘာဝအရင်းအမြစ်များ
၂။	မိုးနှောင်းကာလများတွင် အချိန်အခါမဟုတ်မိုးရွာသွန်းခြင်းကြောင့် အဓိကစိုက်ပျိုး သီးနှံများ ပျက်စီးဆုံးရှုံးမှုကြုံတွေ့ရပါသည်။ အဓိကစိုက်ပျိုးသီးနှံများမှာ စပါးဖြစ်ပြီး စားသုံးသီးနှံများလည်း စိုက်ပျိုးပါသည်။ သဘာဝဘေးအန္တရာယ်နှင့် ဓါတုဗေဒဆိုင်ရာ ဆေးဝါးများ မရှိခြင်းကြောင့် ထွက်ကုန်ပစ္စည်းများ အထွက်နှုန်းလျှော့ကျနေပါသည်။ သဘာဝ အရင်းအမြစ်အနေဖြင့် လက်ရှိဝဲကြီးဆည် မြောင်းမကြီးမှ ဆည်ရေသောက်စနစ်ဖြင့် နွေစပါး ၊ မိုးစပါး၊ စားသုံးသီးနှံများကို စိုက်ပျိုးလုပ်ကိုင်နိုင်ပါသည်။
ကျေးရွာရှိကဏ္ဍအသီးသီး၏ လက်ရှိဖွံ့ဖြိုးမှုအခြေအနေ
၃။	(က)ဖွံဖြိုးရေးဆိုင်ရာ စီမံခန့်ခွဲမှုအခြေအနေ
		ကျေးရွာဖွံ့ဖြိုးရေး လုပ်ငန်းများ ဘာသာရေး သာရေးနှင့် အခြားသောပရဟိတ လုပ်ငန်းများတွင်လည်း ရွာသူ/သားများမှ လုပ်ကိုင်ဆောင်ရွက်လျှက်ရှိသည်။ကျွန်းတိုင်း ကျေးရွာတွင် အုပ်ချုပ်ရေးအဖွဲ့၊ ပရဟိတအဖွဲ့ ၊ ရပ်မိရပ်ဖအဖွဲ့ ၊ လူငယ်အဖွဲ့ ၊ အမျိုးသမီးအဖွဲ့များရှိသော်လည်း ပူးပေါင်းဆောင်ရွက်မှု အားနည်းနေကြောင်း တွေ့ရှိရ ပါသည်။ ကျေးရွာတွင်ကိစ္စကြီး ၊ကိစ္စငယ်ပေါ်ပေါက်လာလျှင် ကျေးရွာအစည်းများအားလုံး နှီးနှောတိုင်၊ ဆုံးဖြတ်ဆောင်ရွက်ကြပါသည်။ ပြင်ပချေးငွေ အသင်းများ၊ စိုက်ပျိုးရေးဖွံ့ဖြိုး ရေးဘဏ်မှ ချေးယူထားသော် ချေးငွေများကိုလည်း ၎င်းအဖွဲ့အစည်းများမှ ကိစ္စအဝဝကို

 ဆောင်ရွက်ပေးပါသည်။ ကျေးရွာဖွံ့ဖြိုးတိုးတက်ရေးအတွက် ပြင်ပအဖွဲ့အစည်းများနှင့် အဖွဲ့အစည်းများနှင့် ချိတ်ဆက်နိုင်မှုအားနည်းနေပါသည်။ ကျေးရွာဖွံ့ဖြိုးတိုးတက်ရေးအတွက် ရေရှည် စီမံကိန်းချ၍ ဆောင်ရွက်နိုင်မည့်အဖွဲ့အစည်းမရှိပါ။
	(ခ)စီးပွားရေးနှင့်အသက်မွေးမှုအခြေအနေ
		ကျေးရွာ၏ အဓိကဝင်ငွေရ လုပ်ငန်းမှာ စိုက်ပျိုးရေးလုပ်ငန်းဖြစ်သည်။ မိုးရာ သီတွင် စပါး၊ပြောင်း၊ ခရမ်း၊ ဘူး၊ဖရုံ၊သခွား၊ ငရုတ်၊ တိုင်ထောင်ပဲအစရှိသော သီးနှံများ စိုက်ပျိုးကြပါသည်။ နွေရာသီတွင်နွေစပါး၊ ငရုတ်၊ ပဲတို့စိုက်ပျိုးပါသည်။ အဓိကစိုက်ပျိုးဧကမှာ (၃၀၃) ဧကဖြစ်ပြီး နွေစပါးနှင့်မိုးစပါးစိုက်ပျိုးကြသည်။ မိုးစပါးကို ဇွန်လတွင်စတင်စိုက်ပျိုးပြီး နွေစပါးကို ဇန်နဝါရီလတွင် စတင်စိုက်ပျိုးပါသည်။မိုးစပါးကို နိုဝင်ဘာလတွင် ရိတ်သိမ်းပြီး နွေစပါးကို ဧပြီလကုန်တွင်ရိတ်သိမ်းပါသည်။ မိုးစပါး (၁) ဧကတွင် ပျမ်းမျှ (၆၀)တင်း ပျမ်းမျှ ထွက်ရှိပြီး နွေစပါး(၁)ဧကတွင် (၈၀) တင်းပျမ်းမျှထွက်ရှိပါသည်။ မြေအောက်သယံဇာတ မထွက်ရှိပါ။ လူငယ်များ၏ ရှေ့ရေးတိုးတက်ရေးအတွက် အသက်မွေးဝမ်းကျောင်းဆိုင်ရာ  နည်းပညာမရှိသော်ကြောင့် ကျေးရွာဖွံ့ဖြိုးတိုးတက်ရေးနှေင့်နှေးရပါသည်။
		ကျေးရွာသူ/သားများသည် စိုက်ပျိုးရေးတွင် ခွန်အားစိုက်၍ လုပ်ကိုင်သည့် အတွက် ကျန်းမာရေးဆိုးရွားသည်မရှိ ၊ကူးစက်ရောဂါ ၊ခုခံအားကျဆင်းရောဂါ ၊ငှက်ဖျား ၊ B ပိုး  ၊C ပိုး  အစရှိသောရောဂါများမှာလည်း မရှိသလောက်နည်းပါးကြောင်း တွေ့ရှိရပါသည်။ အသက် (၆၄) နှစ်အထက် သက်ကြီးရွယ်အိုများရှိသော်လည်း အဟာရချို့တဲ့မှုမရှိပါ။ အဘယ်ကြောင့်ဆိုသော် အုပ်စုဆေးပေးခန်းသည် (၅) ဖာလုံအကွာအဝေးတွင်ရှိပြီး ၊ပေါင်းတည်ပြည့်သူ့ဆေးရုံကြီးမှာ (၇)မိုင်ခန့်ကွာဝေးပါသည်။ ကလေးလူငယ်မျာအတွက် လစဉ်ဆေးကုသစောင့်ရှောက်မှုများ နည်းများကို အုပ်စုဆေးပေးခန်း ဆရာ/မများမှ လာရောက်ရှင်းလင်းခြင်းကြောင့် ကင်းရှင်းပါသည်။ ယင်လုံအိမ်သာ သုံးစွဲမှုကြောင့် ဝမ်းပျက်ဝမ်းလျှောရောဂါ အဖြစ်နည်းပါသည်။ကျေးရွာ၏ (၉၀%)မှာယင်လုံအိမ်သာများ အသုံးပြုသဖြင့် ကူးစက်ရောဂါများ မဖြစ်ပွားပါ။ ကျေးရွာရှိရွာသူ/သားများမှာ ဗဟုသုတ အနည်းငယ် အားနည်းမှုကြောင့် ကျန်းမာရေး ပညာပေးဟောပြောပွဲများ ပြုလုပ်ရန်လိုအပ် ပါသည်။


(ဂ)အခြေခံအဆောက်အဦးနှင့်ဝန်ဆောင်မှုများ
ကျေးရွာ၏တောင်ဘက်ရှိ စာသင်ကျောင်းတွင် ပညာသင်ကြားနေရပါသည်။ ကျေးရွာ၏လမ်းမှာ ယခင်ကမြေသားလမ်းဖြစ်၍ ကျေးရွာစုပေါင်းငွေဖြင့် မြေနီလမ်းပါးပါး ခင်း၍သွားလာနေရပါသည်။ ယခုအခါနိုင်ငံတော်မှ ပံ့ပိုးကူညီငွေဖြင့် ခင်းကျင်းရန် ဆောင်ရွက် နေကြပါသည်။ ရွာသူ/ရွာသားများကလည်း အင်တိုက် အားတိုက်ပါဝင် ဆောင်ရွက်၍ လုပ်ဆောင်နေကြပါသည်။ လျှပ်စစ်မီးများမရရှိသေးပါ။ ထို့ကြောင့်လျှပ်စစ်မီးများ ဆောင်ရွက် ပေးစေလိုပါသည်။
ကျေးရွာ၏ဆက်သွယ်ရေးမှာ တယ်လီဖုန်းများအသုံးပြုနေခြင်း ၊တီဗီနှင့်စလောင်း များရှိနေခြင်းကြောင့် ဆက်သွယ်ရေးနှင့်အခြားဝန်ဆောင်မှုအခြားသတင်းအချက်အလက်များ သိရှိရပါသည်။ 
(ဃ)ဘဏ်နှင့်ငွေကြေးဝန်ဆောင်မှု




(င)ပညာရေး
	ကျေးရွာတွင်ပညာရေးနှင့်ပတ်သက်၍ စာမတတ်သူဦးရေနည်းပါးပြီး မူလတန်းပညာ ၊အလယ်တန်းပညာသင်ကြားသူများပြားပြီး၊ အထက်တန်းပညာနှင့်တက္ကသိုလ်ကောလိပ် တက်သူမှာ နည်းပါးကြောင်းတွေ့ရှိရပါသည်။ 
	မူလတန်းတက်ရောက်သည့် ကျောင်းသူ/သားများသည် ရွာတွင်ရှိသော (အမက) ကျွန်းတိုင်းကျောင်းတွင် ပညာသင်ယူရပြီး အလယ်တန်းပညာကို ရွာမှ (၅)မိုင်ခန့်ကွာဝေး သည့် (အ.လ.က) ဘုရားငါးဆူကျောင်းသို့ သွားရောက်ပညာသင်ယူနေရသည့်အပြင် အထက်တန်းပညာကို ရွာမှ (၇)မိုင်ခန့်ကွာဝေးသည့် (အ.ထ.က) ပေါင်းတည်မြို့သို့ သွားရောက်ပညာသင်ယူနေရပါသည်။ ယခင်က လမ်းပန်းဆက်သွယ်ရေးခက်ခဲခြင်း 
စီးပွာရေးမပြေလည်ခြင်းတို့ကြောင့် ကျောင်းထုတ်မှုများသဖြင့် ပညာတတ်မြောက်သူ နည်းပါးပါသည်။
(စ)ကျန်းမာရေး
	ကျေးရွာ၏ ကျန်းမာရေးအခြေအနေသည် လူအများစုမှာ ကျန်းမာရေးကောင်းမွန် ကြသည်။ ကျန်းမာရေးဆိုးရွားသူ အနည်းငယ်သာရှိပါသည်။ရာသီဉတု အကူးအပြောင်း ကာလများတွင် ဖျားနာခြင်းများ ဖြစ်တတ်ကြပါသည်။ မိုးရာသီတွင် ခလေးသူငယ်များ သွေးလွန်တုတ်ကွေးရောဂါဖြစ်ပွားမှု အနည်းငယ်ရှိပါသည်။ ယခင်ကအခြားဆိုးရွားသော  ကူးစက်ရောဂါဖြစ်ပွားများမရှိသော်လည်း (Covid-19) ဖြစ်ပွားနေသောကြောင့် ကူးစက်မှု အနည်းငယ်ရှိကြောင်းတွေ့ရပါသည်။ ကျေးရွာရှိလယ်သမားစုမှာ ဝမ်းစာဖူလှုံမှုရှိခြင်း ၊လက်လုပ် လက်စားအလုပ်သမားများမှာလည်း ရရာအလုပ်အကိုင်များကို ကြိုးစားလုပ်ကိုင် စားသောက်ကြခြင်းကြောင့်  အဟာရချို့တဲ့မှုမရှိပါ။ကျေးလက်ကျန်းမာရေးဌာနမှလည်း ကာကွယဆေးများကို အချိန်မှန်မှန်ထိုးနှံပေးခြင်းကြောင့် မိုးဦးကာလတွင်ဖြစ်ပွားသော ဝမ်းပျက်ဝမ်းလျှောရောဂါများ ၊အူရောင်ငန်းဖျားရောဂါများ ဖြစ်ပွားကြောင်းမတွေရပါ။ ကျေးရွာတွင်အဝီစိတွင်းအမြောက်အများရှိသော်ကြောင့် သောက်သုံးရေလုံလောက်မှုရှိပါ သည်။
(ဆ)	ဘေးအန္တရာယ်များနှင့်သဘာဝပတ်ဝန်းကျင်ထိန်းသိမ်းရေး
ကျေးရွာတွင်သဘာဝဘေးအန္တာရာယ်နှင့် ပတ်သက်၍ လွန်စွာဆိုးရွားခြင်း ၊အမြဲတစေဆိုးရွားခြင်းမရှိပါ။ သဘာဝပတ်ဝန်းကျင်ထိန်းသိမ်းရေးနှင့်ပတ်သက်၍ သစ်တော ကြိုးဝိုင်းများမရှိသော်လည်း ကျေးရွာတွင်းရှိ သစ်တောသစ်ပင်များ ရှိခြင်းကြောင့် နွေ၊မိုး၊ ဆောင်းအမြဲတမ်း မဟုတ်သော်လည်း ရာသီဉတု အခါအားလျော်စွာကောင်းမွန်ကြောင်း တွေ့ရပါသည်။ 
	တောင်သူများက ရေတိုအထွက်နှုန်းတိုးရန်သာ စဉ်းစားပြီး ဓါတ်မြေသြဇာများ အလွန် အကျွံသုံးစွဲခြင်း၊  စနစ်တကျ သုံးစွဲမှုမရှိခြင်းကြောင့် အထွက်နှုန်းများတိုးလာသော်လည်း နောင်တစ်ချိန်တွင် မြေဆီလွှာထိခိုက်နိုင်ချေရှိကြောင့် တွေ့ရှိရသည်။ စိုက်ပျိုးမြေတိုးချဲ့လာ ခြင်းကြောင့် အပင်မျိုးစိတ်များ မျိုးတုန်းပျောက်ကွယ်ပြီ ဖြစ်သည်။ဖျက်ပိုးနှင့် ရောဂါကျ ရောက်သော်လည်း ထိရောက်စွာကာကွယ်နိုင်ခြင်းမရှိသေးပါ။

(ဇ) ကျား-မရေးရာ
	ကျေးရွာဖွံ့ဖြိုးတိုးတက်ရေးလုပ်ငန်းများတွင် ကျား၊မဆိုင်ရာ အခွင့်အရေးအနေဖြင့် အမျိုးသားများက စီးပွားရေး၊ လူမှုရေး၊ ကျန်းမာရေး၊ဘာသာရေး ကိစ္စအဝဝကိုဆောင်ရွက် လျှက်ရှိပါသည်။ အမျိုးသမီးများအနေဖြင့် အမျိုးသားများ၏ ကိစ္စလုပ်ငန်းများကို ဝိုင်းဝန်းကူညီလုပ်ဆောင်ပေးပါသည်။အမျိုးသမီးနှင့်အမျိုးသားများသည် နှစ်စဉ်ကျင်းပလျှက် ရှိသော ဆယ့်နှစ်လ ရာသီပွဲတော်များ တွင်လည်း အားတက်သရော ပူးပေါင်းပါဝင် ဆောင်ရွက်လျှက်ရှိကြပါသည်။ကျေးရွာတွင် အမျိုးသမီးရေးရာ အကြမ်းဖက်မှုများအတွက် ဥပဒေနှင့် တရားမျှတမှုဆိုင်ရာအတွက် လူထုပညာပေးဗဟုသုတ နည်းပါကြောင်း လေ့လာ တွေ့ရှိရပါသည်။
(ည)ဦးစားပေးလုပ်ငန်း
	(၁)လမ်း
		ကျွန်းတိုင်းကျေးရွာရှိ ပထမဦးစားပေးလုပ်ငန်းများမှာ လမ်းပန်းဆက်သွယ်ရေး ဖြစ်ပါ သည်။ကျေးရွာ၏လမ်းမှာ ယခင်ကမြေသားလမ်းဖြစ်၍ ကျေးရွာတွင်စုပေါင်းငွေဖြင့် မြေနီလမ်း ပါးပါးခင်း၍ သွားလာနေရပါသည်။ ယခုအခါနိုင်ငံတော်မှထောက်ပံ့ကူညီငွေဖြင့် ခင်းကျင်းရန် ဆောင်ရွက်နေပါသည်။ ရွာသူ/ရွာသားများကလည်း စိတ်အားထက်သန်စွာ ပူးပေါင်းလုပ် ဆောင်နေကြပါသည်။ 
	(၂)မီးလင်းရေး
		ကျေးရွာတွင်လျှပ်စစ် မီးလိုင်းများမှာလည်း မရရှိသေးပါ ။လျှပ်စစ်မီးရရှိရန် ကြိုးပမ်းဆောင်ရွက်နေသော်လည်း ငွေကြေးအခက်အခဲရှိနေပြီး ဆက်လက်ဆောင်ရွက်နိုင် ခြင်းမရှိသောကြောင့် ဒုတိယဦးစားပေးအဖြစ်ဆောင်ရွက်ပေးစေလိုပါသည်။
	(၃) စာကြည့်တိုက်
		ကျေးရွာတွင်အသိပညာဗဟုသုတ တိုးတက်စေရန် စာကြည့်တိုက်မရှိသေးပါ။ ရွာတွင်းရှိ လူကြီးလူငယ်များ အသိပညာဗဟုသုတ နည်းပါးကြပါသည်။ ထိုကြောင့်ရွာတွင်းရှိ ရွာသူ/သားများ အသိပညာဗဟုသုတ ရရှိစေရန်အတွက် စာကြည့်တိုက်အား တတိယ ဦးစားပေးအဖြစ်ဆောင်ရွက်ပေးစေလိုပါသည်။

	(၄) ဆေးပေးခန်း
		ကျေးရွာတွင်ဆေးပေးခန်းမရှိသောကြောင့် ကျန်းမာရေးဆိုင်ရာ ဗဟုသုတ နည်းပါးကြောင်း တွေ့ရှိရပါသည်။ ရာသီတုတ်ကွေးများ အဖြစ်များနေ၍ ကျေးရွာတွင်း ဆရာ၊ဆရာမမရှိသောကြောင့် အခက်အခဲရှိကြောင်း တွေ့ရှိရပါသည်။ ထို့ကြောင့်ဆေးပေး ခန်းများအား စတုတ္ထဦးစားပေးအဖြစ်ဖြင့် ဆောင်ရွက်ပေးစေလိုပါသည်။
	(၅) အဝီစိတွင်း
		ကျေးရွာတွင်အဝီစိတွင်း လိုအပ်ချက်ရှိနေပါသည်။
	

